
PROME MINISTER Evelvn Wever-Croes 








Asunto General, Innovacion, Organisacion Gubernamental, Infrastructura y Planificacion Teritorial 














Ta e compromiso di Gabinete Wever-Croes pa nos historia 
nunca bay perdi 


CONFERENCIA 35 AÑA STATUS APARTE 
"ARUBA TA DI NOS TUR' 








Dia 23 di November lo tuma luga e Conferencia 35 aña di 
Status Aparte- 'Aruba ta di nos tur' en conexion cu e di 35 
aña di Status Aparte di Aruba den Reino Hulandes. Dia 1 di 
Januari 1986, Aruba a drenta e Status diferente aki y esaki ta 
locual cu a contribui na e exito 


Prome Minister a duna di conoce cu lo cera e aña aki cu un di 
dos conmemoracion di e importante acontecimento historico 
aki cu un otro evento informativo y educativo. Gobierno di Aruba 
ta organisa un Conferencia '35 aña di Status Aparte - Aruba 
Ta Di Nos Tur, durante cual lo 





di Aruba. Diferente Gobierno 
y Parlamento, un tras di otro 
a contribui na e exito cu awe 
nos tur ta biba aden, nos dushi 
Aruba. 


Prome Minister Evelyn Wever- 
Croes a expresa cu Aruba ta 
enfrentando e reto di mas grandi 
di nos historia, e pandemia 
di Covid 17 y su efectonan 
financiero y economico. Pero 
compara cu e reto pa logra 
nos Status Aparte, nos ta sigur 
cu nos ta surpasa cada reto 
riba nos caminda si nos keda 
inspira riba e lucha pa logra 
nos Status Aparte. E vision y determinacion pa logra Status 
Aparte, mester ta e inspiracion y ehempel pa cada Arubano pa 
logra recupera y sigui lucha pa nos pais. P'esey, ta importante 
pa e historia di Status Aparte keda bibo den nos pueblo y ta e 
compromiso di Gabinete Wever-Croes pa nos historia nunca 
bay perdi. 


Na comienso di e aña aki, danki na Minister Xiomara Maduro 
como Minister di Cultura, a transmiti un serie di programa 
cortico titula '35 aña Status Aparte — Un lucha cu a marca 
historia'. Durante di e programanan aki señor Nelson Oduber 
a brinda informacion riba diferente parti importante di e lucha 
di Status Aparte y kico esaki a nifica pa Pais Aruba. 








reflexiona riba e 35 añanan cu 
a transcuri, lo analisa unda nos 
tabata, unda nos ta y unda nos 
lo kier yega como pais. 35 aña 
di Status Aparte a trece nos 
caminda cu nos ta awo pero 
ta hunto nos mester determina 
con nos ta duna contenido na 
e futuro di Aruba y su Status 
Aparte. 


Lo elabora riba kico Status 
Aparte a nifica pa Aruba, kico 
tur nos a logra y con nos ta 
awor. Tambe lo analisa con 
Aruba a desaroya riba tereno 
economico, social, educacional 


y cultural. 

Lo tin como invitado representantenan di diferente sector 
y varios ex-mandatario cu a ocupa posicionnan importante 
durante e ultimo 35 aña cu a transcuri. 


Prome Minister a accentua tambe cu e medidanan di COVID19 
ta vigente ainda, p'esey e invitadonan lo mester ta limita. 
Lo pasa e Conferencia via medianan tradicional y social pa 
asina henter Aruba por sigui e Conferencia '35 aña Status 
Aparte - Aruba Ta Di Nos Tur' cu lo tuma luga diamars dia 23 
di november di 9'or pa 12'or di merdia. Pronto lo duna mas 
informacion di esaki. Keda pendiente. 

MANAN 4 DI NOVEMBER TA ULTIMO DIA 
PA ENTREGA E PINTURANAN 
PA E CONCURSO DI KLEUR 
“STIMA BO MASCOTA” 
SPECIAL PA NOS MUCHANAN DI KLEUTER 


Esaki ta e lugar nan na unda tur por entrega e pinturanan: 
» Hulpbestuurskantoor San Nicolaas 

+ MFA Savaneta 

+ MFA Santa Cruz 

+ MFA Paradera 

+ MFA Noord 

+ Bestuurskantoor Oranjestad 

* Home Fun Super - Savaneta 

+ Birds n Fishes - Dakota 

+ Bestial Pet House - Shaba 


Nos ta spera di por conta cu participacion di tur kleuterschool. 

Tene cuenta cu ganadornan di tur edad di scol preparatorio lo ricibi un premio, pues ta e esfuerso 
di cada mucha di 4, 5 y 6 aña ta conta, y no necesariamente e calidad di su kleurmento door cu 
nos ta tene cuenta cu esey. 


Riba dia internacional di mucha lo anuncia e ganadornan riba e pagina di FaceBook Stima Mi 
Mascota pa despues haci areglo pa nan ricibi nan premio. 


bai PURINA 
Ankonmacion 
Nomber: 

MINISTER Ursell Arends 





Integridad, Naturalesa, Transporte y Asuntonan dí Adulto Mayor 








MINISTER ARENDS SU VISION CLA PA 
MIHO MANEHO PA ASUNTONAN DI 


ADULTONAN MAYOR 





Durante luna di oktober, e minister di Asuntonan pa Adulto 
Mayor, Ursell Arends a duna reconocemento na baluartenan y 
tambe bishita diferente organisacionnan caminda por a wak e 
trabou incansabel cu profesionalnan ta desplega den e sector 
di cuido pa Adulto Mayor. Durante su bishita, e minister a keda 
hopi satisfecho pa e oportunidad di scucha loke ta biba cerca 
e profesionalnan y e Adultonan Mayor. 

Minister Arends a inicia e luna di oktober cu reconocemento di 
dos baluarte, Paul van Niel y Eric d'Arnauld. Ambos persona a 
contribui hopi pa nos pais ariba terneo di enseñansa, deporte, 
area social y specialmente den promove calidad di bida pa 
Adultonan Mayor. 


Durante e webinar 'Traha hunto pa un mihor bienestar pa 
adulto mayor cu a wordo organisa pa Club Kibrahacha, 
Minister Arends a intercambia di pensamento cu e diferente 
profesional ariba e aspecto di cuido integral y e necesidad pa 
actividadnan organisa. 


Grupo Nucleo tambe a organisa un anochi cultural na Cas di 
Cultura. Durante e presentacion di diferente grupo di Adulto 
Mayor, minister Arends por a experencia tur e talentonan 
cultural cu nos Adultonan Mayor a comparti den un bunita 
show. 

Durante bishita na SABA, minister Arends por a wak e trabow 
incansabel cu profesionalnan ta desplega den e sector di cuido 





pa Adulto Mayor, algo cu tin mas necesidad den comunidad di 
Aruba cu mayoria hende ta pensa. 


Siguientemente minister Arends a bishita un presentacion 
di Grupo Movimento ta Bida. Durante e mainta minister a 
precencia presentacion di dokter Jaime Falconi y dokter Maritza 
Ordoñez. Tabata un mainta hopi informativo cu participacion 
di un grupo grandi di Adulto Mayor. 


Minister Arends a bishita dos projecto di vivienda di FCCA pa 
Adulto Mayor. Ambos projecto, di Savaneta y Cunucu Abao ta 
ehempel di projecto cu mester sigui stimula, caminda Adultonan 
Mayor por biba serca di otro den harmonia, cu cuido centralisa 
preventivo y integral y amenidadnan special pa mobilidad limita 
- un problema grandi den nos comunidad. Minister kier pa sigui 
stimula e plan di vivienda pa Adulto Mayor den e maneho di 
‘Home Sweet Home”. 


Minister Arends durante henter luna di oktober a pone 
atencion ariba e temanan cardinal: cuido integral, transporte 
accesibel, vivienda pagabel y sigur, combatimento di soledad, 
actividadnan pa promove salud y calidad di bida. "Ricibiendo 
feedback di tur e organisacionnan involvi ta fortifica nos meta y 
nos plan di maneho. E ta bon pa sa cu nos tur ta riba e mesun 
pagina”, Minister Arends ta opina. "E ora pa traha ta awo, nos 
Adultonan Mayor nan futuro ta awo'. 

Pa e clausura di e luna di Adulto Mayor, diabierna ultimo, 
Minister Ursell Arends a duna reconocemento na señora 
Estefana Gregoria (Titi) Tromp-Gil y señor Eleuterio (Boy) 
Escalona. Titi y Boy ta dos baluarte cu a contribui riba diferente 
tereno pa desaroyo di nos pais. P'esey tambe Titi y Boy ta dos 
persona hopi conoci den nos comunidad. 


Ora tende e nomber di Titi Tromp ta recorda nos cultura y 
carnaval. Ora menciona Boy Escalona ta asocie cu pasadia pa 
nos Adulto Mayor cu demencia, Cas Marie. Sinembargo ora 
lesa biografia di Titi y Boy, ta conoce ambos baluarte mas mihor 
y por compronde tambe pa kiko nan ta nos baluarte reconoci. 
Tanto Titi y Boy a contribui grandemente ariba diferente tereno 
na Aruba 


Titi forma parti di e grupo di Adulto Mayor di Centro di Bario 
Noord, "Grupo Uni”. Titi a yuda como boluntario den diferente 
clubnan social, cultural y deportivo, y ta hopi conoci den e 
pueblo di Noord pa ayudo pa muchanan, y tambe asistencia 
social. Tambe Titi ta un amante grandi di cultura di Aruba, y 
a yega di contibui na fiestanan cultural manera Dande, Dera 
Gai y tambe ta un fiel carnavalista. Titi a yuda Museo Historico 
Arubano colecta artefactonan di Aruba di antes, y ta gusta 
comparti su conocemento cu nos hoben nan den enseñansa 


Boy Escalona a traha 28 aña como docente den enseñansa 
na Aruba. Na aña 1979 Boy a funda MAO School, awe conoci 
como EPI Sector Economico. Boy a forma parti tambe di e 
comision cu a institui e Facultad Economico Financiero na 
Universidad di Aruba. Tambe Boy a forma parti di hunta di 
comisario di Setar y Aruba Investment Bank. Na aña 1994 Boy 
a experencia e malesa di Alhzeimer cerca su esposa. 


Esaki tabata su inspiracion pa e soño di Boy pa inicia cu e 
projecto pa personanan cu demencia. Na aña 2006, despues 
di hopi fe y preseverancia, Boy a logra realisa e projecto di 
Cas Marie. Cas Marie a bira e pasadia pa personanan cu 
demencia na Aruba, cual tambe ta yuda pueblo cu testnan pa 
memoria. Recientemente Cas Marie a cumpli 15 aña na luna 
di september. 


Minister Arends ta contento di por a duna balor na esnan cu 
a sa di duna balor na nos comunidad. Ambos Titi y Boy, dos 
persona cu por sirbi como un ehempel pa otro cu nunca ta laat 
pa duna bek na bo comunidad, especialmente ora ta incera 
nos Adultonan Mayor. 

MINISTER Xiomara Maduro 


Finansa y Cultura 


KARINA DELANEY A CUMPLI 25 ANA DEN 
SERVICIO DI GOBIERNO DI ARUBA 


Dia prome di november, Minister Xiomara Maduro a ricibi 
bishita di Karina Delaney kende a cumpli 25 aña den servicio 
di Gobierno. Karina a cuminsa su trayectoria den Gobierno na 
Directie Posterijen (Postkantoor NV) na aña 1996. Despues 
di esaki, na aña 1999, el'a cuminsa traha na Departamento di 
Impuesto caminda cu te dia di awe e ta traha. Karina, despues 
di a sigui varios curso, awe ta un controlemedewerker 1 na e 
departamento aki 































Pa conmemora e ocasion special aki Minister Maduro a 
presenta Karina cu su decreto gubernamental y tambe cu un 
aprecio pa e trabounan haci na bienestar di Aruba 





Minister Maduro ta felicita Karina y ta spera di por sigui conta 
cu hopi aña mas di servicio di Karina. 





























ISLAC)ONL IE 4 


Diaranson 3 November 2021 








i 


MINISTER Dangui Oduber 





Turismo y Salubridad Publico 








Minister Dangui Oduber: 
ARUBA HEALTH APP TA SIGUI CU 


INOVACION PA FACILITA BIAHERONAN A 
TRAVES DI UN MOU FIRMA CU OK2ROAM 





Den luna di augustus Departamento di Salud Publico a firma 
un Memorandum of Understanding (MOU) cu e compania 
OK2Roam. E compania di OK2Roam tin un plataforma digital 
cu lo realisa e tarea di verifica e PCR test di e pasaheronan 
a traves di nan laboratorionan rond mundo cu ta acredita. E 
programa aki lo ta un programa piloto cu lo wordo lansa den 
luna di november y lo tin un duracion di 12 luna. 


E unico cos cu e biaheronan mester haci ta scohe un di e 
laboratorionan cu ta aproba pa Gobierno di Aruba pa tuma un 
PCR test. E red grandi internacional di e laboratorionan aki ta 
wordo proporciona pa VFS Global. E Sistema aki lo funciona 
similar cu e Common Pass cu ta wordo uza pa biaheronan di 
e aeroliña di Jet Blue y e por ta un otro opcion pa nan tambe. 


Unabes e biaheronan bay di acuerdo pa haci uzo di OK2Roam, 
nan informacion di entre otro nan PCR test y nan vacuna lo 
wordo procesa riba OK2Roam riba su plataforma digital. 
Despues cu e biaheronan haya nan resultado di laboratorio, 
nan lo ricibi un codico cu lo mester wordo yena den e plataforma 





di ED card online. 


E desaroyo aki lo bay facilita henter e proceso di entrada na 
Aruba pa e pasaheronan. E pasaheronan ya no mester warda 
mas pa nan resultado di e PCR test wordo acepta y e upload 
di e certificado di e test ta keda pa pasado. 


Minister di Turismo y Salubridad Sr. Dangui Oduber a expresa 
cu e idea ta uno hopi bon y simpel y cu Aruba ta encanta pa 
ta e pioneronan hunto cu OK2ROAM y VFS Global. E minister 
a sigui bisa cu esaki lo yuda Aruba duna su bishitantenan un 
mihor experencia na nan yegada na nos isla den aeropuerto. 
Danki na e presencia mundial di VFS Global, Aruba lo bay atrae 
mas bishitantenan cu ta biaha di partinan leu. E biaheronan aki 
generalmente lo keda pa un period mas largo y ta gasta mas, 
asina Minister Oduber a expresa. 


Aruba 
Health App 

MINISTER Rocco Tjon 





Hustícia y Asuntonan Social 








DEN CUADRO DI SIGURIDAD NA NOS 
FRONTERA A REUNI CU 
DEPARTAMENTONAN CLAVE 


“A haci palabracionnan strategico cu e departamentonan 
concerni, pa asina yega na palabracionnan concreto pa por 
sigui aumenta e siguridad na nos frontera'' 








Diamars atardi a tuma lugar un reunion di suma importancia 
cu e departamentonan clave pa loke ta trata siguridad na nos 
fronteranan esta; Guarda Costa, KPA, Guarda Nos Costa, 
Inmigracion y NCTVI y den cuadro di e incidente cu a tuma 
lugar recientemente, caminda un boto cu cinco persona 
indocumenta abordo a intenta pa drenta nos pais. Die incidente 
aki a logra gara un persona di e cinconan abordo di e boto 
pues tur departamento den cuadro di siguridad na nos frontera 
ta investigando e caso pa por deduci mas informacion di e 
organisacion. 


Minister di Husticia y Asuntonan Social Sr. Rocco Tjon a splica 
cu durante e reunion aki a logra yega na un planeamento 
central te pa fin di aña, pa loke ta trata 'kustsurveillance' y tur 
e departamentonan menciona lo forma parti di esaki. A haci 
palabracionnan strategico cu e departamentonan concerni, pa 
asina yega na palabracionnan concreto pa por sigui aumenta 
e siguridad na nos frontera. 


Siguiemente, ta bay reenforsa e ekiponan encarga cu e 
vigilancia riba caya pa siguridad na nos frontera como tambe 


lo bay reenforsa e personal cu ta traha den e “radar kamer”. 
Palabracion a wordo haci entre e departamentonan pa reuni 
cada dos siman pa asina por aumenta e siguridad na nos 
frontera. 


E mandatario a sigui splica cu pa loke ta e “bestedingsplan” y e 
plan di accion pa siguridad na nos frontera lo yega na un plan 
den corto plaso pa aloca fondonan di Hulanda cu a wordo poni 
disponibel pa esakinan. Pues den cuadro di e palabracionnan 
haci ta asina cu Guarda Nos Costa, Guarda Costa, KPA y 
Inmigracion lo bay aloca personal pa forma parti di e ekipo aki 
cu lo percura cu constantemente tin patruyanan na nos costa, 
pero tambe lo percura pa constantemente tin personal den e 
“radar kamer” pa asina por monitorea kico tur ta sosode. 


Por ultimo Minister Tjon a remarca cu na mes momento 
tambe lo bay sigui inverti den e radarnan, pero un paso hopi 
importante tambe ta cu tur e departamentonan ta di acuerdo 
pa por explora con por bay haci uso di Arumillers pa e parti di 
patruya pa cu esaki. 

Minister Rocco Tjon: 


“FAMILY JUSTICE CENTER” LO BIRA 
UN REALIDAD Y LO PERCURA PA 
INVESTIGACIONNAN MAS EXTENSO WORDO 
HACI DEN CASONAN DI E.O. ABUSO SEXUAL 


Recientemente, Minister di Husticia y Asuntonan Social Sr. 
Rocco Tjon a reuni cu e ekipo cu lo bay keda encarga pa forma 
un “Family Justice Center”. Pa hopi tempo caba a papia di 
e proyecto aki, y awo a yega e momento pa haci esaki un 
realidad, esaki ta nifica cu na momento cu tin un caso di abuso 
sexual, lo bay trece tur expertisio cu ta necesario hunto pa 
asina por conduci un investigacion mucho mas solido. 


Minister Tjon a enfatisa cu esaki ta un paso hopi importante, 
caminda cu si tur cos cana segun planifica, e “Family Justice 
Center" lo bira un realidad comienso di otro aña y pa e motibo 
ey tambe Ministerio di Husticia y Asuntonan Social, pero sigur 
tambe Gobierno den su totalidad a boga pa e proyecto aki 
den presupuesto 2022. Den anticipacion di esaki, mester bisa 
cu na comienso di December, specificamente dianan 8, 9 y 
10 di December ya caba lo bay tin e prome curso cu lo bay 
tuma lugar, un curso specificamente dedica pa percura cu 
tur e profesionalnan wordo certfica den e “studioverhoor” di 
e mucha, esaki ta bay nifica cu cada recherche cu ta traha 
na Cuerpo Policial den e departamento di “Jeugd en Zeden 
Politie” ta bay ta certifica. 


Ademas di esaki, psicologonan cu ta forma parti di Ministerio 
Publico, e  “Zedenofficier”, pero tambe Voogdijraad, 
Orthopedagogische Centrum y Departamento di Asuntonan 
Social lo bay haya e oportunidad pa sigui e curso, pues esaki 
tambe ta un paso hopi importante den henter e proceso aki. Lo 
bay percura tambe pa cumpra tur e materialnan necesario pa 
e “studioverhoor ruimte”. 


Minister Tjon a expresa cu Ministerio di Husticia y Asuntonan 
Social ta sumamente contento cu e progreso cu a wordo 
presenta door di e ekipo dedica aki y ta sigur cu dentro di poco 
no solamente e parti di educacion y e “studioverhoor ruimte” 
lo bay bira un realidad, pero tambe e demas protocolnan cu 
mester wordo firma entre e socionan pa asina por brinda un 
miho servicio na tur e victimanan di casonan di abuso sexual 
pero tambe casonan caminda tin e dimension di violencia. 

MINISTER Endv Croes da 


Enseñansa y Deporte 


MINISTER DI ENSEÑANSA Y DEPORTE ENDY 
CROES A REUNI CU SINDICATO T.O.P.A. 














Recientemente Minister Endy Croes a reuni cu presidente di 
sindicato T.O.P.A., sr. René Bernabela, sr. Lino Hernandez y 
“shop steward' sr. Poy Flanegin. 

'E reunion a bay den un bon atmosfera, nos a scucha e 
inkietudnan di e trahadonan di Lotto pa Deporte', e Mandatario 
a expresa. Minister Croes a sigui bisa cu desde 2009 tin 
“handboek firma ora e directiva anterior a baha lagando tur cos 
bon regla pa e empleadonan. Sinembargo e directiva di 2010 
— 2021 no a respeta esaki y a introduci un otro 'handboek' cu 
no tabata firma y no tabata na beneficio di e empleadonan. E 
gran disgusto wordo treci pa dilanti y Minister Croes a expresa 
cu e tin comprension y kier traha den bon relacion di awor pa 
futuro cu empleadonan di Lotto pa Deporte. 


T.O.PA ta bay haci un eherecio di e 'handboeken' cu tin 
actualmente y pronto lo presenta un concepto na Lotto pa 
Deporte pa inicia negociacion y yega na aprobacion. Minister 
Endy Croes a expresa cu e lo duna sosten y apoyo na e lucha 
di e empleadonan. 

MINISTER Guillfred Besaril 











Minister Plenipotenciario 











EMBAHADOR DI ALEMANIA CU 


BISHITA DI CORTESIA SERCA MINISTER 
PLENIPOTENCIARIO BESARIL 





Recientemente Embahador di Alemania sr. Dr. Cyrill Nunn 
a haci un bishita di cortesia na Minister Plenipotenciario sr. 
Guillfred Besaril. 


Ademas di cera conoci cu otro, Embahador Nunn y Minister 
Besaril a probecha di e ocasion pa trata algun tema di interes 
mutuo pa tanto Alemania como Aruba. Un di nan tabata 
turismo for di Alemania pa Aruba; kiko ta e potencial di e 
mercado di turismo for di Alemania y con pa stimula esaki. 
Otro tema cu a wordo trata durante di e bishita tabata esun 
di enseñanza. Alemania ta dispone di hopi experiencia riba e 
tereno di educacion vocacional. E asina yama “Berufsschule” 
ta literalmente e orguyo di sistema educacional di Alemania. Un 
posibel colaboracion tin e potencial na trece industrianan nobo 
y innovativo pa Aruba, cu e meta na diversifica nos economia 
y alabes crea tipo y cupo di trabao nobo na Aruba. 








E amA 


Minister Besaril a labora riba e mision economico Aleman 
cu den cuadro di Energia lo ta e siman aki na Aruba, pues 
e presencia y interes di comercio Aleman pa cu nos Isla ta 
presente caba. Segun embahador Nunn e mision aki ya caba 
ta habri porta pa mas actividadnan economico y sigur ta algo 
hopi positivo. Aunke cu e focus awor aki ta mas riba tereno di 
energía, tanto embahador Nunn como minister Besaril ta di 
opinion cu tin mas tereno riba cual por tin cooperacion entre 
Alemania y Aruba. 


Embahador Nunn a termina su bishita gradiciendo Minister 
Besaril pa e encuentro ameno y a afirma cu mirando e hecho 
cu e ta embahador Aleman pa Reino Hulandes, e lo ta pronto 
na Aruba, probablemente den luna di februari 2022. 

Departamento di Salud Publico: 
UPDATE 3 DI NOVEMBER 2021 


Segun resumen di awe 8 persona a recupera y un total di 12 
caso nobo di COVID-19 a keda registra di cual tur ta residente. 
E cifranan aki ta representa un 'Positivity rate' bou di nos 
residentenan di 8%. 

E cantidad di casonan activo di COVID-19 pa awe ta 176 y 
cantidad di fayecidonan relaciona cu COVID-19 ta 171. Datos 
ta ilustra casonan nobo di COVID cu un average semanal di 


12 caso pa dia y un averahe di 'positivity rate' semanal di 8% 
pa dia. 


Actualmente na Aruba tin 9 persona interna debi na COVID di 
cual den ICU tin 4 persona, riba piso general tin 5 persona y 
na Colombia tin actualmente 11 persona den ICU y 2 riba piso 
general. 








TOTAL RESIDENTE NO-RESIDENTE 
12 12 o 
Activo 176 160 16 
15602 14146 1456 
15949 14474 1475 
TA 168 3 
82772 - - 
9 = s 
A 15 = = = 








am | yes 


suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal, Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 





DENTEMPODI  YVACUNACION 








Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

